Die jaarlikse Nagtegaal-prys vir nuwe toneelstukke is ‘n prestige-saak; saam met die Sanlam-prys vir Afrikaanse teater vul dit ‘n baie belangrike leemte, in die sin dat daar geld bewillig word wat dit moontlik maak vir ‘n groot rolverdeling, iets wat mens deesdae baie min sien. Deesdae word “feesdramas” soos by ‘n worsmasjien uitgekarring.
EG: Jy gesels ook met David Piedt en Karen Meiring oor die KKNK se visie. Wat verwag jy uit hierdie gesprek?
PF: In die gesprek Met die KKNK en Kie (28 Mrt, 13:30 in die RSG NA Smitkamer, R30) het ek besluit om die topbestuur daar te laat sit en dat die mense hul sê kom sê oor die KKNK. Daar is soveel dinge wat ek sal wil aansny in hierdie gesprek.